Deg wayen yakk i d-jemɛen d tamacahut i yeṭfen amḍiq ameqqran. C. L. Dujardin, tenna-d belli gar yidlisen i d-yeffɣen deg wayen yeɛnan tasekla timawit n tmurt n Lzzayer akked lmaṛuk, aḥric ameqqran d timucuha n leqbayel i t-yeṭṭfen2. Zerrin yiseggasen, tawsit-agi tamensayt tebda tkeččem deg yimi n tatut, yebda yettenɣas wazal-is di tmetti taqbaylit, maca banen-d kra n yimedyazen i as-ibeddlen udem rran-tt d tizlit, fkan-as talɣa n usefru cnan-tent s wallalen n uẓawan, xedmen-tent deg tesfifin gar-asen anaẓur Yidir, Meksa, atg.